Public procurement notice: Contract Notice
Published: 2016-04-16
Buyer: Den Europæiske Union
Country: IN
Contract type: Services
Procedure: Restricted procedure
CPV classification: 79400000
Submission deadline: 2016-05-20
EU fund: ESF

Technical requirements: Det overordnede formål med projektet, som denne kontrakt er del af, er at bidrage til effektiv ressourceudnyttelse i Indien.
Kontrakten, der skal tildeles, vedrører teknisk bistand, som skal støtte EU's miljøpolitiske dialoger med Indien for at skabe større konvergens mellem holdninger og lette udvekslingen af information og viden om spørgsmål vedrørende ressourceeffektivitet, f.eks. miljømæssig bæredygtighed, beskyttelse og forvaltning af naturressourcer, jordens frugtbarhed, vandsikkerhed, beskyttelse af biodiversitet, miljømæssige elementer for bæredygtig byudvikling osv.
Kontrakten vil gennemføre undersøgelser til at gøre status for nuværende og fremtidige ressourcebehov, udvikle ressourceeffektive strategier inden for mobilitet, bygninger og vedvarende energi og genindvinding af ressourcer fra affald i Indien. Andre interesseområder kan også overvejes.
Kontrakten skal understøtte oprettelsen af partnerskaber mellem europæiske virksomheder/aktører og indiske aktører omkring ressourceeffektivitet. Den sigter også mod at fremme EU's standarder og forretningsmæssige praksis på området og bidrage til at fremme en mere grøn handel med Indien, f.eks. ved at indføre bæredygtighedskriterier i forretningsmodeller, fremme bæredygtig produktion og forbrug samt forebygge, genbruge og genanvende affald.
Endelig vil kontrakten også støtte en bevidstgørelseskampagne om behovet for ressourceeffektive tilgange i Indien blandt vigtige regeringsorganisationer og ngo'er, erhvervslivet, studerende, medierne og den brede offentlighed, hvor europæiske bedste praksisser anvendes og fremmes.
Den ordregivende myndighed kan efter eget skøn udvide projektets varighed og/eller omfang med forbehold for tilgængelig finansiering, op til det anslåede beløb på 2 500 000 EUR. Enhver forlængelse eller udvidelse af kontrakten forudsætter, at kontrahenten har udført sit arbejde på tilfredsstillende vis.
Deltagelse er åben for alle fysiske personer, der er statsborgere i, og juridiske personer (der deltager enten individuelt eller i en sammenslutning — et konsortium — af ansøgere), der faktisk er etableret i en medlemsstat i Den Europæiske Union eller i et valgbart land eller territorium som angivet i Europa-Parlamentets og Rådets forordning (EU) nr. 236/2014 af 11.3.2014 om fælles regler og procedurer for gennemførelse af instrumenterne til finansiering af Unionens optræden udadtil for det gældende instrument, hvorunder kontrakten finansieres (se endvidere punkt 29 nedenfor). Deltagelse er ligeledes åben for internationale organisationer.
Alle valgbare fysiske og juridiske personer (i henhold til punkt 11 ovenfor) eller sammenslutninger af sådanne personer (konsortier) kan ansøge.
Et konsortium kan være en permanent, vedtægtsmæssigt etableret sammenslutning eller en sammenslutning, der er etableret uformelt med henblik på en specifik udbudsprocedure. Alle deltagere i et konsortium (dvs. lederen og alle øvrige deltagere) hæfter solidarisk over for den ordregivende myndighed.
Deltagelse af en ikkevalgbar fysisk eller juridisk person (i henhold til punkt 11) vil resultere i automatisk udelukkelse af denne person. I særdeleshed gælder, at det samlede konsortium vil blive udelukket, såfremt den ikkevalgbare person er en del af et sådant.
Fysiske eller juridiske personer må kun indgive 1 ansøgning uanset deltagelsesform (som individuel juridisk enhed eller som leder af eller deltager i et ansøgerkonsortium). Hvis en fysisk eller juridisk person indgiver mere end 1 ansøgning, vil samtlige ansøgninger med deltagelse af denne person blive udelukket.
Bud modtaget fra tilbudsgivere, der omfatter andre virksomheder end dem nævnt i ansøgningen til prækvalifikationslisten, vil blive udelukket fra denne begrænsede udbudsprocedure, medmindre forudgående tilladelse fra den ordregivende myndighed er blevet opnået (se den praktiske vejledning — PRAG 2.4.3). Ansøgere, der figurerer på prækvalifikationslisten, må ikke indgå aftaler om samarbejde eller underentreprise med hinanden i forbindelse med denne kontrakt.
Som en del af ansøgningsskemaet skal ansøgere indgive en underskrevet erklæring, vedlagt standardansøgningsskemaet, om, at de ikke befinder sig i nogen af udelukkelsessituationerne anført i afsnit 2.3.3 i PRAG.
På grundlag af de indgivne ansøgninger vil mellem 4 og 8 ansøgere blive opfordret til at afgive detaljerede bud på denne kontrakt. Hvis antallet af valgbare ansøgere, der lever op til udvælgelseskriterierne, er mindre end minimummet på 4, kan den ordregivende myndighed opfordre de ansøgere, der opfylder kriterierne, til at afgive bud.
Følgende udvælgelseskriterier vil finde anvendelse på ansøgerne. I tilfælde af ansøgninger indgivet af et konsortium vil disse udvælgelseskriterier blive anvendt på konsortiet som helhed, medmindre andet er angivet: Udvælgelseskriterierne finder ikke anvendelse på fysiske personer og enkeltmandsvirksomheder, når de er underkontrahenter: